Ma võib olla teen kellelgi selle postkaardiga liiga, võib olla mitte. Aga mulle lihtsalt hüppas see täna loengus pähe.
Selles samas loengus öeldi meile, et me oleme suht kasutud ja saamatud filosoofid. Varsti on juba pool stuudiumi läbi, aga tulemustest ei paista kuidagi välja. Õppejõud lisas veel juurde, et kas kellelgi on vastuväiteid siis palun öelgu. Kõik olid vait.
"Andke inimestele täielik vabadus ärge sandistage neid - religioon on neid niigi piisavalt sandistanud ärge kartke nende kirgesid, vabas ühiskonnas on nad täiesti ohutud!" On siis seal kirjas.
Kui vaadata teisi samalaadseid tekste vahetus läheduses asuvate hoonete seintel võiks arvata, et see oli mingi anarhistliku rühmituse ettevõtmine. Õige või mitte, aga kole igal juhul. Seinte sodimine ja graffiti jäägu mahajäetud majade ja muude kõrvaliste kohtade juurde.
Mis on aga ilus, armas ja tore on see, kui meie maja ette tänavale kirjutatakse suurelt "Oksana ja tebja ljublju!" ja siis Pepleri ühika ette ilmub mõne aja pärast kiri "[nimi on ära kulunud] ja tebja toe ljublju"
Täna mul pea valutab ja on muidu paha olla. Seega mingeid pikki asju ei saa kirjutada küll aga mainin ära mõned jupid äsja lõppenud loengust.
Kui Platon esitas oma "ülla vale", et ühed inimesed on kullast ja on seega kõige väärtuslikumad ning peaksid olema filosoofid ning ühtlasi juhtima riiki. Ja et teised inimesed on hõbedast ja seega natuke vähem väärtuslikumad ning peaksid küll saama teoreerilist haridust, aga peaksid põhikohaga olema hõivatud sõjandusega* ja riigi kaitsega. Ja ning tootjate klass ehk töölised on tehtud pronksist.
Siis miks kasutab kahe kõrgema klassi alusaineks puhast metalli - kuld ja hõbe - kuid madalaima klassi ausaineks sulamit?
* - muide millest see, et vanasti olid sõjaministeeriumid ja nüüd on igal pool kaitseministeeriumid?
See oli siis tolle WCga korteri elutuba. Koos Heidiga siis. Tore õhtu oli.
* * *
Mis ma tahtsin öelda oma eelmiste ja ka tulevaste kirjutiste kohta, et ma tunnistan, et minu (i) mõtted (ii) ideed (iii) teooriad on tihti kui mitte alati (i) kaheldava väärtusega (ii) ilma empiirikata (iii) ebakõlas mitmete tunnustatud teooriate ja/või õpetustega ning mis kõik veel.
Kuid palun pidada silmas, et (i) ma ei pretendeeri absoluutlsele tõele (ii) ei vaevu võimalike puudusi välja otsima (iii) ei suuda/soovi parandada vigasid ega viia ülejäänud kaanoniga kooskõlla.
Ning eelkõige palun meeles pidada seda, et kui hiinlased esimest korda püssirohtu teha proovisid ei teadnud nad ju, et õige koostis on salpeter (15 osa), süsi (3 osa) ja väävel (2 osa). Esimesel katsetusel puudus ju igasugune varasem teoreeriline ja praktiline baas. Või veel - antiikajal pronksi leiutamine.
Et siis - lahmin teadlikult ja mitte kogemata.
: mul kulus umbes 75 minutit selle postituse valmis saamiseks ja mitte sellepärast et oleks vaja palju mõelda või kirjutada, vaid sellepärast et monitori kõrval huugav telekas röövis minu tähelepanu.
Vahepeal täiesti unustuse hõlma vajunud pilt viimaks avalikkuse ees. Heidil on Pärnus korter ja seal on siis WC selline, kus kraanikauss ja du on normaalsel tasandil, aga pott on sihuke tubli meetri jagu kõrgemal. Üles minekuks peab kasutama treppi.
"Nagu istuks troonil...the altar of shit" kommenteeris Hendrik
* * *
Koolis õpitud numbrite järgi kuulub üle viie miljardi umbkaudsest kuuest maailmas elavast inimesest mingisse usundisse. Olgu see siis midagi suurt ja maailma kuulsat nagu kristlus, budism või islam või siis midagi väikest ja kohati ehk ekstreemset nagu mitmed loodus- ja uususundid.
Kuid päris ilma "kõrgema võimuta" ei saa ka ülejäänud ~900 miljonit inimest. On neid, kes jälgivad ekstreemseid isikukultuseid [olgu see siis Korea DRVs või erinevates skinhead´ide liikumistes], on neid, kes igavest truudust oma riigile on vandunud, on neid, kelle jaoks vaid raha omab ülimat staatust.
Pole oluline, et mis kellelgi täpselt on. Piisab vaid faktist, et kõigil on keegi/miski. Ning et selline elukorraldus pole uudne, vaid võib üsna rahulikult väita, et suurema osa inimese intelligentsest eksistentsist on ta mingit "kõrgemat võimu" austanud ja teeninud.
Täpsetesse põhjustesse ja taustadesse ma ei hakka hetkel laskuma, eelkõige oma ebakompetentsuse, kuid ka ruumi puuduse tõttu. Milles olen aga üsna kindel on see, et inimesed otsivad tuge ja toetust otsuste tegemiseks ning püüavad kanda üle vastutust oma tegude eest tollele "kõrgemale võimule". "Jumal ütles, et peaksin nii tegema", "Muhhameed on nõnda õpetanud", "amaan teatas, et mul on aeg" ja nii edasi ja nii edasi.
Ma olen igasugust sellist organiseeritud religiooni ning muud lamba karjatamist alati püüdnud vältida ning eitada. Kuid oma põhivajaduste vastu ma ei saa. Ning alateadlikult olin endale loonud selline "kõrgema võimu", mille abil suutsin oma otsuste ja tegude eest vastutust oma õlgadelt [kas lühike variant oleks õlult?] ära kanda.
Et mitte liialt pikalt jahuda, sellest kuidas ja millal mul see selgushetk oli, hüppan ma kohe tulemuseni. Juba aastaid on mul olnud deja vu´sid. Ja ma ei räägi siin ühest ega kahest vaid rohkem nagu kümnetest. Ning mis oleks parem viis vastutuse ära andmiseks kui enda veenmine, deja vu abil, et see kõik on juba vähemalt korra olnud.